Батыс Қазақстанда 670 млн теңге тұратын контрабандалық тауарлардың жолы кесілді
DATE: 15:25, 20 Наурыз 2024 | GMT +5
TITLE: Батыс Қазақстанда 670 млн теңге тұратын контрабандалық тауарлардың жолы кесілді
URL: https://kaz.inform.kz/news/batis-kazakstanda-670-mln-tenge-turatin-kontrabandalik-tauarlardin-zholi-kesld-06240a/
META: DATE: 15:25, 20 Наурыз 2024 | GMT +5
TOTAL WORDS: 119
AUTHOR(S):
TEXT: БҚО полиция департаментінің баспасөз қызметінен мәлім еткеніндей, ұйымдасқан қылмысқа қарсы күрес басқармасының қызметкерлері патрульдік полиция батальонымен бірлесіп, оралбузулук жолында Volvo маркалы екі ауыр жүк көлігін тоқтатқан. «Жүк көлігінің бірінде 1 348 қорапта ірімшік өнімі табылды, оны жалған құжаттар арқылы тұз ретінде тасымалдаған. Ірімшіктің құны – шамамен 320 миллион теңге. Екінші автокөлікте 1 755 қорап, немесе акциздік маркалары жоқ «MILANO» маркалы темекі салынған қораптар табылып, тәркіленді. Бұл тауар жалған құжаттар бойынша құбырлар ретінде тасымалданған. Тәркіленген темекінің шамамен құны 350 миллион теңгеден асады. Күдіктілер контрабандалық тауарлармен мемлекеттік шекарадан өтпекші болған. Тәркіленген тауардың болжамды жалпы сомасы – 670 миллион теңге. Айналымнан алып қойылған заттардың немесе айналымы шектелген заттардың контрабандасы фактісі бойынша қылмыстық іс қозғалды. Қазіргі кезде тергеу амалдары жүргізілуде», деп хабарлады ведомстводан
